als_Latn dik_Latn sag_Latn
Sot në një ceremoni rasti Kryetari i Komunës së Podujevës z. Agim Veliu u dorëzoi çelësat e shtëpive sociale të sapondërtuara përfituesve të tyre.
Kryetari Veliu duke ia dorëzuar çelësin kryefamiljarit nga Hertica Enver Bajgorës i uroj hyrjen në shtëpi të re, duke i dëshiruar familjes së tij shëndet dhe rehati në kushtet tani më të mira të strehimit. Veliu para të pranishmëve që kishin ardhur në këtë ceremoni shfrytëzoi rastin t’i informoj se Komuna e Podujevës sikurse vitet e mëparshme edhe këtë vit ka ndërtuar 10 shtëpi sociale, ka rinovuar në tërësi një shtëpi të djegur më parë nga fatkeqësitë elementare, ku po ashtu me donatorë ka ndërtuar edhe 2 shtëpi tjera sociale. Veliu ka thënë më tej se ne edhe përkundër buxhetit tonë të vogël këtë vit u kemi dhënë material ndërtimor për kulme edhe 37 familjeve që janë me gjendje të rëndë sociale. Ndërkaq përfituesi nga Hertica z. Bajgora i gëzuar për hyrjen e familjes së tij në shtëpi të re, iu drejtua Kryetarit Veliu me këto fjalë: “Kryetar ju falënderoj shumë që jeni kujdesur edhe për mua. Po ashtu po më gëzon fakti që edhe qytetit të Podujevës, por edhe fshatrave të saj i keni dhënë një pamje të bukur që i ka munguar deri më tani, duke ndërtuar parqe, rrugë, trotuare, ura, rrjete të ujësjellësit, të kanalizimeve etj. Kryetar falë Juve familja ime do t’i kremtoj dy festa, hyrjen në shtëpi të re dhe festën e Bajramit”.
Më pas Kryetari i Veliu në përcjellje të zëvendëskryetarit Agim Kikaj, drejtorëve të Ekzekutivit dhe qytetarëve të shumtë kanë shkuar edhe te familja e Isak Sekiraqës në Podujevë për t’ia dorëzuar çelësat e shtëpisë së re, ku po ashtu iu uroj edhe atyre shëndet, suksese në jetë dhe harmoni në kushte tani më të mira të strehimit. Më pas delegacioni komunal ua dorëzoi çelësat edhe përfituesve tjerë të shtëpive sociale.
als_Latn als_Latn als_Latn